

Národný projekt: Duálne vzdelávanie a zvýšenie atraktivity a kvality OVP

**Letné školy v rámci odborného vzdelávania a prípravy v školskom roku 2019/2020**

„Tento projekt sa realizuje vďaka podpore z Európskeho sociálneho fondu a Európskeho fondu regionálneho rozvoja v rámci Operačného programu Ľudské zdroje.“

[www.siov.sk](http://www.siov.sk) [www.esf.gov.sk](http://www.esf.gov.sk) [www.minedu.sk](http://www.minedu.sk)

**Letné školy v rámci odborného vzdelávania a prípravy v školskom roku 2019/2020**

Letné školy sú súčasťou opatrení rezortu školstva na zmiernenie dopadov krízového obdobia počas epidémie COVID 19, ktoré vznikli ako dôsledok prerušenia vyučovania v stredných odborných školách.

Letná škola v rámci stredoškolského odborného vzdelávania nie je klasickou výučbou, ale je zameraná na odborný rozvoj žiakov v rámci ich prípravy na povolanie formou praktického vyučovania na pracovisku praktického vyučovania a na rozvoj odborných vedomostí a zručností formou odborných kurzov, ktoré sú súčasťou školských vzdelávacích programov.

Letná škola má súčasne pomôcť žiakom adaptovať sa na začatie školského roka 2020/2021 po stránke vzdelávacej, socializačnej a výchovnej.

Letné školy v rámci odborného vzdelávania a prípravy sú organizované na báze dobrovoľnosti. Je na rozhodnutí zamestnávateľa v systéme duálneho vzdelávania a na rozhodnutí strednej odbornej školy, či letnú pre svojich žiakov sprístupnia. Rovnako je na rozhodnutí zákonného zástupcu maloletého žiaka a na rozhodnutí plnoletého žiaka, či túto možnosť využije.

Organizátori letnej školy rešpektujú nariadenia ÚVZ SR platné v období realizácie letnej školy a prijímajú hygienické opatrenia pre prevenciu nákazy COVID-19.

* 1. **Letná škola „Odborný rozvoj v systéme duálneho vzdelávania“**

Letná škola „Odborný rozvoj v systéme duálneho vzdelávania“ (ďalej len „letná škola“) je určená pre žiakov s učebnou zmluvou zo všetkých ročníkov strednej odbornej školy, ktorí nemohli z dôvodu prerušenia vyučovania na školách od 16. marca 2020 vykonávať praktické vyučovanie poskytované zamestnávateľom v systéme duálneho vzdelávania.

Letná škola sa realizuje v období od 1.7.2020 do 31.8.2020 na pracovisku praktického vyučovania.

Cieľom letnej školy je rozvoj odborných zručností, schopností a návykov nevyhnutných pre výkon povolania, na ktoré sa žiak pripravuje.

Výkon praktického vyučovania v rámci letnej školy v systéme duálneho vzdelávania sa riadi vnútorným poriadkom pracoviska praktického vyučovania. Odmena za produktívnu prácu žiaka v letnej škole sa poskytuje najmenej vo výške minimálnej hodinovej mzdy.

Letná škola trvá najviac 25 vyučovacích dní praktického vyučovania. Zamestnávateľ môže organizovať viacej cyklov letnej školy.

Zamestnávateľ a stredná odborná škola zverejnia na svojom webovom sídle ponuku letnej školy v rozsahu:

* identifikačné údaje zamestnávateľa,
* adresa pracoviska praktického vyučovania,
* termíny letnej školy,
* počet miest pre letnú školu v členení podľa odborov vzdelávania,
* termíny na prihlásenie žiaka do letnej školy,
* prihláška na letnú školu.

Žiak sa prihlasuje do letnej školy formou prihlášky na letnú školu, ktorú doručí zamestnávateľovi v určených termínoch.

* 1. **Letná škola „Odborné kurzy“**

Letná škola „Odborné kurzy“ (ďalej len „letná škola“) je určená pre žiakov strednej odbornej školy, ktorý v čase prerušenia vyučovania na škole neabsolvovali celý rozsah kurzu alebo neukončili odborný kurz, ktorý je súčasťou školského vzdelávacieho programu (zváračský kurz, vodičský kurz a pod.).

Cieľom letnej školy je absolvovanie odborného kurzu a príprava na skúšku v rámci ukončenia odborného kurzu a účasť na skúške.

Letná škola sa realizuje v období od 1.7.2020 do 31.8.2020 v strednej odbornej škole.

Podrobnosti o rozsahu a organizácii letnej školy stredná odborná škola zverejní na svojom webovom sídle v rozsahu:

* počet miest pre letnú školu v členení podľa odborných kurzov,
* termíny konania letnej školy,
* termíny skúšok v rámci ukončenia odborných kurzov
* termíny na prihlásenia žiaka do letnej školy,
* prihláška na letnú školu.

Prílohy:

Vzor oznámenia o konaní Letnej školy „odborný rozvoj“.

Vzor oznámenia o konaní Letnej školy „odborný kurz“.

Vzor prihlášky do Letnej školy „odborný rozvoj“.

Vzor prihlášky do Letnej školy „odborný kurz“.

Bratislava, 23.6.2020

Zamestnávateľ, adresa, kontakt

**Oznámenie o konaní letnej školy**

**„odborný rozvoj“**

Odborný rozvoj v systéme duálneho vzdelávania je letná škola určená pre žiakov s učebnou zmluvou zo všetkých ročníkov, ktorí nemohli s dôvodu prerušenia vyučovania vykonávať praktické vyučovanie poskytované zamestnávateľom.

|  |
| --- |
| **Odborný rozvoj** |
| Počet miest: |
| Začiatok: xx. xx. 2020 |
| Ukončenia: xx. xx. 2020 |
| Prihlášku doručte na adresu zamestnávateľa najneskôr do: xx.xx.2020 |

|  |
| --- |
| **Miesto konania letnej školy** |
| Názov zamestnávateľa: |
| Adresa PPV: |
| Kontaktná osoba: |

**Všeobecné informácie**

Cieľom letnej školy je rozvoj odborných zručností, schopností, návykov nevyhnutných pre výkon povolania, na ktoré sa žiak pripravuje.

Letná škola trvá xx dní. Začiatok vyučovacieho dňa letnej školy o xx h, koniec o xx h.

Prihlásiť sa môže každý žiak, ktorý má so zamestnávateľom uzatvorenú učebnú zmluvu.

Výkon praktického vyučovania sa riadi vnútorným poriadkom praktického vyučovania.

**Informácie o akceptovaní/neakceptovaní prihlášky na letnú školu Vám doručíme najneskôr do: xx.xx.2020**

Zamestnávateľ, adresa, kontakt

**PRIHLÁŠKA NA LETNÚ ŠKOLU**

**odborný rozvoj v systéme duálneho vzdelávania**

|  |  |
| --- | --- |
| **Údaje o žiakovi** | |
| Meno a priezvisko: |  |
| Kontakt: |  |
| Adresa: |  |

|  |  |
| --- | --- |
| **Údaje o zákonnom zástupcovi** | |
| Meno a priezvisko: |  |
| Kontakt: |  |

Záväzne sa prihlasujem na letnú školu – odborný rozvoj v SDV v termíne od .................. do .................

*Svojim podpisom potvrdzujem, že som sa oboznámil/a s podmienkami realizácie letnej školy.*

*Svojim podpisom vyjadrujem súhlas so spracovaním osobných údajov podľa zákona č. 18/2018 Z. z. o ochrane osobných údajov v znení neskorších predpisov a Nariadenia Európskeho parlamentu a Rady EU 2016/679 o ochrane fyzických osôb pri spracúvaní osobných údajov a o voľnom pohybe takýchto údajov za účelom absolvovania letnej školy.*

*Svojim podpisom vyjadrujem súhlas s účasťou v letnej škole.*

Dňa ....... ...... 2020

|  |  |  |
| --- | --- | --- |
|  |  |  |
| podpis zákonného zástupcu |  | podpis žiaka |

**Oznámenie o konaní letnej školy**

**„odborný kurz“**

Odborný kurz je určený pre žiakov, ktorí mali v rámci štúdia absolvovať odborný kurz (zváračský, vodičský a pod.) a kurz nestihli absolvovať z dôvodu pandémie COVID-19.

|  |
| --- |
| **Názov kurzu** |
| Počet miest: |
| Začiatok letnej školy od: xx. xx. 2020 |
| Predpokladaný termín ukončenia (skúšky): xx. xx. 2020 |
| Prihlášku doručte na adresu školy najneskôr do: xx. xx. 2020 |

**Všeobecné informácie**

Čo je obsahom kurzu:

Kto sa môže prihlásiť:

Kde sa bude kurz realizovať:

.....

**Informácie o akceptovaní/neakceptovaní prihlášky na letnú školu Vám doručíme najneskôr do: xx.xx.2020**

**PRHLÁŠKA NA LETNÚ ŠKOLU**

**odborný kurz**

|  |  |
| --- | --- |
| **Údaje o žiakovi** | |
| Meno a priezvisko: |  |
| Kontakt: |  |
| Adresa: |  |

|  |  |
| --- | --- |
| **Údaje o zákonnom zástupcovi** | |
| Meno a priezvisko: |  |
| Kontakt: |  |

**Druh kurzu:**

**Termín:**

*Svojim podpisom potvrdzujem, že som sa oboznámil/a s podmienkami realizácie letnej školy.*

*Svojim podpisom vyjadrujem súhlas so spracovaním osobných údajov podľa zákona č. 18/2018 Z. z. o ochrane osobných údajov v znení neskorších predpisov a Nariadenia Európskeho parlamentu a Rady EU 2016/679 o ochrane fyzických osôb pri spracúvaní osobných údajov a o voľnom pohybe takýchto údajov za účelom absolvovania letnej školy.*

*Svojim podpisom vyjadrujem súhlas s účasťou v letnej škole.*

Dňa ....... ...... 2020

|  |  |  |
| --- | --- | --- |
|  |  |  |
| podpis zákonného zástupcu |  | podpis žiaka |